Diari Oficial de la Generalitat Valenciana


Sumari del DOGV 5056, del 25-07-2005 (2005/8646)

RESOLUCIÓ de 18 de juliol de 2005, per la qual es publica el resultat de la convocatòria de concessió d'ajudes en matèria de medi ambient, que efectua l'Ordre de 16 de desembre de 2004, de la Conselleria de Territori i Habitatge (DOGV núm. 4913, de 29 de desembre de 2004) destinades a la gestió dels equips contaminats per PCB per a l'exercici 2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5056

Data del DOGV
:   25-07-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/8646


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 18 de juliol de 2005, per la qual es publica el resultat de la convocatòria de concessió d'ajudes en matèria de medi ambient, que efectua l'Ordre de 16 de desembre de 2004, de la Conselleria de Territori i Habitatge (DOGV núm. 4913, de 29 de desembre de 2004) destinades a la gestió dels equips contaminats per PCB per a l'exercici 2005. [2005/X8646]
  
L'Ordre de 16 de desembre de 2004, de la Conselleria de Territori i Habitatge, convoca per a l'exercici 2005, la concessió d'ajudes en matèria de qualitat ambiental, i establix en l'annex II les bases que han de regir les subvencions destinades a la gestió d'equips contaminats per PCB.
  
D'acord amb l'article únic de l'Ordre de 5 d'abril de 2005, de la Conselleria de Territori i Habitatge, per la qual es fa públic l'import global màxim per a l'exercici 2005 de les ajudes previstes en l'Ordre de 16 de desembre de 2004 (DOGV núm. 4984, de 13 d'abril de 2005), l'import màxim corresponent a les subvencions destinades a la gestió dels equips contaminats per PCB, és de 12.960,00 euros.
  
Conforme a la base 1 de l'annex II de l'ordre de convocatòria, podran ser beneficiaris d'aquestes subvencions les microempreses, xicotetes i mitjanes empreses (PIME), per a gestionar els policlorobifenils, policloroterfenils i aparells que els continguen, segons queden definits en el Reial Decret 1.378/1999, de 27 d'agost, pel qual s'estableixen mesures per a l'eliminació i la gestió d'aquests (BOE núm. 206, de 28 d'agost de 1999). Es consideren microempreses, xicotetes i mitjanes empreses (PIME) aquelles unitats econòmiques amb personalitat física o jurídica que reunisquen els requisits establits per la Recomanació de la Comissió Europea 2003/361/CE, de 6 de maig de 2003 (DOCE núm. L 124/36, de 20 de maig de 2003), amb entrada en vigor l'1 de gener de 2005, segons es detalla en l'article 4 de l'esmentada ordre.
  
D'acord amb la base 2, seran objecte de subvenció els costos derivats de la gestió dels policlorobifenils, policloroterfenils i aparells que els continguen, per les xicotetes i mitjanes empreses al centre o centres radicats a la Comunitat Valenciana, realitzades a partir de la data de presentació de la sol·licitud de subvenció i finalitzades abans del 31 d'octubre de 2005. Al respecte, es comprovarà especialment la inclusió dels residus esmentats en l'inventari de la Comunitat Valenciana de policlorobifenils, policloroterfenils i aparells que els continguen, conforme estableixen els articles 4, 5 i 6 del Reial Decret 1.378/1999 citat.
  
La base 3 estableix que la quantia màxima de la subvenció que s'ha d'atorgar a cada sol·licitant serà el 60% del cost total de la gestió dels PCB i aparells que els continguen, i no pot excedir 6.000,00 euros l'import concedit a cada sol·licitant.
  
A proposta de la comissió avaluadora, a l'efecte de complir el que disposa l'article 9 de l'ordre de convocatòria i per raó de les competències delegades pel conseller de Territori i Habitatge mitjançant una Resolució de 13 d'agost de 2003 (DOGV núm. 4571, de 22 d'agost de 2003), resolc:
  
Primer. Publicar la relació de beneficiaris, la petició dels quals s'ajusta a les bases establides en l'annex II de l'Ordre de 16 de desembre de 2004, per a les actuacions i amb l'import que a continuació s'indica:
  
IMPORT TOTAL DE SUBVENCIONS CONCEDIDES EN EUROS: 9.120,00
  
Si apliquem el percentatge màxim establit del 60% no se sobrepassa l'import de 6.000,00 euros concedits per sol·licitant, i es respecta així mateix, el límit de la consignació pressupostària.
  
Segon. Per al cobrament de la subvenció, els beneficiaris han de presentar amb data límit el 2 de novembre de 2005, la corresponent sol·licitud de cobrament segons model d'instància que s'adjunta en l'annex II de l'Ordre de 16 de desembre de 2004 (Mod. 27674), acompanyada de la documentació establida en la base 7 d'aquest annex.
  
Contra la present resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició de recurs potestatiu de reposició davant del conseller de Territori i Habitatge, en el termini d'un mes a partir del dia següent al de la publicació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.